El 64% dels arbres d’un hort són tarongers i el 36% són llimoners. Si a l’hort hi ha 400 arbres en total, quants tarongers i llimoners hi ha?

De cada 100 alumnes d’una escola, 47 són nens i la resta són nenes. Quin és el percentatge de nens en aquesta escola? I de nenes? Si a l’escola hi ha 1.200 alumnes en total, quants nens i nenes hi ha?

Tenim una bossa plena de xiclets. El 40% són de menta i la resta són de maduixa. Quin percentatge de xiclets de maduixa hi ha?

La Núria està fent una obra al jardí. Per fer-la li pagaran 2.000€, i si l’acaba abans de la data acordada, rebrà, a més a més, una bonificació del 15%. Quants euros cobrarà la Núria si acaba l’obra abans d’hora?

L’Ester ha comprat una entrada de teatre que val 8,50€. Com que avui és el dia de l’espectador, li han fet un descompte del 20%. Quant ha pagat l’Ester per l’entrada?

En Tomàs ha comprat un gravador de DVD que costa 800€ més el 16% d’IVA. Quant ha de pagar en Tomàs pel gravador?

Un avió té 250 places. El 8% de les places són de primera classe i la resta, de classe turista. Quantes places hi ha de cada tipus? Quin tant per cent de places són de classe turista?

En un museu hi ha exposats 150 quadres. El 42% són paisatges, el 38% són retrats i la resta són natures mortes. Quin tant per cent dels quadres exposats són natures mortes? Quants quadres de cada tipus hi ha exposats al museu?

En una parada s’han venut 50 entrepans: 30 de truita i 20 de pernil. Quin tant per cent d’entrepans de cada tipus s’ha venut?

També s’han venut 200 refrescos: 80 de taronja, 56 de llimona i 64 de cola. Quin tant per cent de refrescos de cada sabor s’ha venut?

En un poble, hi viuen 2180 persones. El 35% són nens i nenes i la resta són adults. Quants nens i nenes i quants adults hi ha al poble?

Uns paquets de galetes que pesaven 400 g estan d’oferta. S’hi regala un 15% més de producte. Quant pesa ara cada paquet?

Quatre amics han anat a sopar. El preu total del sopar, sense el 7% d’IVA, era de 80 euros. Si tothom paga el mateix, quant pagarà cadascú comptant l’IVA?

En una empresa de 1320 treballadors, el 65% són homes i la resta són dones. Quantes dones hi ha en aquesta empresa?

En un concurs de pintura es destinen 1500 euros a premis. El primer premi és un 60% del total, el segon premi és un 30% i el tercer, la resta. Quan es destina per al tercer premi?